EkBass/fiwiki-20250220-pages-articles huggingface dataset:
Eero Böök

Eero Einar Böök (9. helmikuuta 1910 Helsinki – 7. tammikuuta 1990 HelsinkiEero Böökin muistokirjoitus Helsingin Sanomissa 8.1.1990.) oli yksi Suomen menestyksekkäimmistä shakinpelaajista. Böökille myönnettiin vuonna 1930 viidentenä suomalaisena shakkimestarin arvonimi. Vuonna 1949 hän sai kunnian olla ensimmäinen suomalainen kansainvälinen mestari ja myöhemmin 1984 hänelle myönnettiin shakin korkein arvonimi, suurmestari. Paitsi hyvä pelaaja ja insinööri, Böök oli tuottelias shakkikirjailija, jolta julkaistiin kirjoja niin ruotsiksi kuin suomeksi. == Ura == Böök oppi pelin säännöt 7-vuotiaana ja hyvin pian hän liittyi Helsingin Shakkiklubiin (HSK). Vuonna 1925 suurmestari Rudolf Spielmann vieraili Akateemisessa shakkiklubissa ja pelasi simultaanina kolmea neuvottelevaa joukkuetta vastaan. Böök oli joukkueessa, joka ainoana saavutti tasapelin suurmestaria vastaan. Syksyllä 1930 Helsingissä pelatussa turnauksessa Böök korotettiin shakkimestarin arvoon ja hän sai oikeuden haastaa Suomen mestarin Anatol Tschepurnoffin: mestaruudet ratkaistiin vielä tällöin haasteotteluina. Vuonna 1931 Böök voittikin ensimmäistä kertaa Suomen mestaruuden. Böökin shakkiuran merkittäviä saavutuksia ovat myös voitto Samuel Reshevskyä vastaan Kemerin kansainvälisessä turnauksessa Latviassa kesällä 1937; samassa turnauksessa Böök saavutti tasapelin maailmanmestari Aleksandr Aljehinia vastaan. Sotavuodet luonnollisesti hankaloittivat shakkiuraa, mutta Böök käytti vapaata aikaansa rintamalla analysointiin ja omien pelien tutkimiseen, tuloksena esimerkiksi merkittävä suomalainen shakkikirja Shakkistrategiaa ja -taktiikkaa. Vuonna 1947 Suomen Keskusshakkiliitto myönsi Böökille ansiomerkin "kultaisin sotilain". Samana vuonna hän voitti Pohjoismaiden shakkimestaruuden. Böök vetäytyi hiljalleen turnauspelaamisesta, mutta osallistui esimerkiksi shakkiolympialaisiin vielä vuoteen 1960 asti. Suurmestarin tittelin hän sai jo aktiivipelaamisen lopetettuaan vuonna 1984. ==Yksityiselämä == Siviiliammatiltaan Böök oli satamasuunnittelija ja -rakentaja. Hän valmistui diplomi-insinööriksi Teknillisestä korkeakoulusta vuonna 1940. Hän työskenteli insinöörinä Helsingin, Turun ja Kotkan satamassa sekä Rautatiehallituksen suunnitteluinsinöörinä 1956–1978. Eero Böökin isä Einar Böök oli suomalaisen sosiaalipolitiikan kehittäjä, joka toimi muun muassa sosiaalihallituksen ylitirehtöörinä ja sosiaaliministerinä. ==Kirjallinen tuotanto== * * * * * * * * * * * * * * * * * ==Lähteet== ==Kirjallisuutta== * * ==Aiheesta muualla== * Luokka:Suomalaiset shakinpelaajat Luokka:Shakin suurmestarit Luokka:Shakin Suomen-mestarit Luokka:Shakin Pohjoismaiden-mestarit Luokka:Vuonna 1910 syntyneet Luokka:Vuonna 1990 kuolleet
Idiootti (albumi)

Idiootti on Zen Cafén toinen studioalbumi. Se julkaistiin toukokuussa 1998 levymerkillä Warner Music.__NOTOC__ == Kappaleet == # # # # # # # # # # # # == Kokoonpano == * Samuli Putro – laulu, kitara * Kari Nylander – bassokitara, taustalaulu * Pete Parkkonen – rummut === Vierailijat === * Martti Salminen – kosketinsoittimet, kitara, taustalaulu * Susanna Eronen – taustalaulu * Markku Veijonsuo – pasuuna * Juha Kapiainen – looppi * Ilkka Herkman – akustinen kitara Luokka:Vuoden 1998 albumit Luokka:Zen Cafén albumit
Tulaga Manuella

Tulaga Manuella (s. 1936) on tuvalulainen poliitikko, joka toimi vuosina 1994–1998 maansa kenraalikuvernöörinä. Hänet lyötiin ritariksi vuonna 1996. Manuellan edeltäjä kenraalikuvernöörinä oli Tomu Sione ja seuraaja Tomasi Puapua. Luokka:Tuvalun kenraalikuvernöörit Luokka:Vuonna 1936 syntyneet Luokka:Elävät henkilöt
Wiklöf Holding Arena

Wiklöf Holding Arena (alkuperäiseltä nimeltään Idrottsparken) on Maarianhaminassa sijaitseva yleisurheilu- ja jalkapallostadion, joka avattiin vuonna 1932. Stadion toimii Veikkausliigassa pelaavan IFK Mariehamnin kotikenttänä. Stadionin pääkatsomon kapasiteetti on 1 635 katsojaa.Urheilusanomat 14/2014, s. 40 == Historia == Maarianhaminan Idrottsparken avattiin yleisölle vuonna 1932. Vuonna 1968 sinne rakennettiin täysimittainen jalkapallonurmikenttä ja vuonna 1979 juoksuradoille valettiin tartanpinnoite. Seuraava suurempi uudistus saatiin aikaan 2005, jolloin kentän äärelle rakennettiin valot ja uudistettu katsomo. Ahvenanmaalainen liikemies Anders Wiklöf maksoi suuren osan uudistuksesta ja stadion nimettiin hänen Wiklöf Holding -konserninsa mukaan. == Ominaisuudet == Kenttää ympäröi kuusi tartanpinnoitteista 400 metrin juoksurataa. Katettuun pääkatsomoon mahtuu 1 635 katsojaa ja kenttää ympäröivälle mäkiselle nurmikolle jopa tuhansia katsojia lisää. Maarianhaminan kaupunginvaltuusto päätti helmikuussa 2018, että Wiklöf Holding Arena muutetaan pelkäksi jalkapallostadioniksi vuoteen 2020 mennessä. Uudistuksen yhteydessä kentän ympäriltä poistetaan juoksuradat. Lisäksi kentän alusta vaihtuu luonnonnurmesta lämmitettäväksi jalkapallonurmeksi. == Katsojaennätykset == * Veikkausliigassa: 4 535 (23.10.2016, IFK Mariehamn – Ilves) * Liigakarsinnassa: 2 064 (9.10.2004, IFK Mariehamn – FC Jazz) * Ykkösessä: 1 952 (29.8.2004, IFK Mariehamn – KuPS) * Kakkosessa: 1 713 (22.8.1999, IFK Mariehamn – FF ÅIFK) * Ystävyysottelussa: 3 448 (2.6.2009, IFK Mariehamn – Atlético Madrid) == Lähteet == == Aiheesta muualla == *Wiklöf Holding Arena IFK Mariehamnin sivuilla Luokka:Maarianhaminan urheilu Luokka:Suomen jalkapallostadionit Luokka:Maarianhaminan rakennukset ja rakennelmat
Keira Knightley

Keira Christina Knightley (s. 26. maaliskuuta 1985 Teddington, Middlesex) on englantilainen näyttelijä. Hän tuli tunnetuksi elokuvan Parempi kuin Beckham (2002) naispääosassa. Hän näytteli Elizabeth Swannia elokuvasarjassa Pirates of the Caribbean. Knightley oli ehdolla parhaan naispääosan Oscariin roolistaan elokuvassa Ylpeys ja ennakkoluulo (2005). == Ura ja elämä == === Lapsuus ja nuoruus === Knightleyn vanhemmat ovat näyttelijä Will Knightley ja näytelmäkirjailija Sharman Macdonald. Hänellä on isoveli Caleb. Keira vaati vanhemmiltaan agenttia ollessaan kolmivuotias. Kahdeksanvuotiaana hän näytteli ensimmäisen roolinsa. Hän sai 17-vuotiaana kiinnityksen elokuvasarjaan Pirates of the Caribbean. Knightley aloitti näyttelemisen seitsemänvuotiaana, ja hänellä oli ensimmäinen rooli televisioelokuvassa Royal Celebration (1993). Hän näyttelijä monissa televisioelokuvissa, mutta ensiesiintyminen suuren budjetin elokuvassa oli kuningatar Amidalan palvelusneidon Sabén rooli Pimeässä uhassa. Ensimmäisen pääroolinsa Knightley teki vuonna 2001 televisioelokuvassa Princess of Thieves. 16-vuotiaasta 22-vuotiaaksi taukoamatta työskennellyt Knightley piti välivuoden näyttelemisestä matkustellen ja ystäviä tapaillen. === Nousu filmitähdeksi === Knightley tuli kansainvälisesti tunnetuksi näyteltyään Juliette Paxtonia komediassa Parempi kuin Beckham (2002). Seuraavana vuonna Knightley näytteli Elizabeth Swannia elokuvassa Pirates of the Caribbean: Mustan helmen kirous, joka teki hänestä supertähden. Vuonna 2004 brittiläisen Hello!-lehden lukijat äänestivät Knightleyn Hollywoodin lupaavimmaksi näyttelijänaluksi. Vuonna 2011 hän palasi valkokankaille yhtenä kolmesta päähenkilöstä Mark Romanekin elokuvassa Ole luonani aina. Mukaan hankkeeseen hänet puhui naispääosaa esittävä ystävätär Carey Mulligan. == Yksityiselämä == Knightley on seurustellut irlantilaisen mallin Jamie Dornanin ja amerikkalaisen näyttelijän Del Synnottin kanssa, mutta kumpikin suhde päättyi. Hän on seurustellut myös näyttelijä Rupert Friendin kanssa. Friendiin hän tutustui Ylpeys ja ennakkoluulo -elokuvan kuvauksissa. Toukokuussa 2013 hän meni naimisiin muusikko James Rightonin kanssa. Pari asuu Pohjois-Lontoossa. Heidän esikoistyttärensä syntyi toukokuussa 2015 ja vuonna 2019 he saivat toisen tyttären. == Valikoitu filmografia == * Pirates of the Caribbean (2003–2017) * Herttuatar (2008) * Ylpeys ja ennakkoluulo (2005) * Anna Karenina (2012) == Palkinnot ja ehdokkuudet == == Lähteet == == Aiheesta muualla == * * Keira Knightley Notable Names Database -sivustolla Luokka:Englantilaiset näyttelijät Luokka:Englantilaiset teatterinäyttelijät Luokka:Vuonna 1985 syntyneet Luokka:Elävät henkilöt Luokka:Seulonnan keskeiset artikkelit
Mijailo Mijailović

Mijailo Mijailović (s. 6. joulukuuta 1978 Tukholma) on Ruotsin ulkoministeri Anna Lindhin salamurhasta tuomittu mies. Taustaltaan hän on serbialainen. Mijailović luopui Ruotsin kansalaisuudesta vuonna 2004. Mijailović murhasi Anna Lindhin Mora-puukolla tukholmalaisessa NK-tavaratalossa 10. syyskuuta 2003 noin kello 16.00. Poliisi pidätti hänet 24. syyskuuta, ja hän tunnusti murhan 6. tammikuuta 2004. Murhan motiiviksi Mijailović sanoi sisäisen äänen, joka käski hyökätä Lindhin kimppuun. Sittemmin Mijailović on muuttanut kertomustaan motiivista: "Tunsin vihaa poliitikkoja kohtaan, sekä ruotsalaisia että serbejä. Syytin heitä kaikista epäonnistumisistani." == Tuomio == Tukholman käräjäoikeus tuomitsi Mijailovićin Anna Lindhin murhasta elinkautiseen vankeusrangaistukseen 23. maaliskuuta 2004. Käräjäoikeudesta asia meni Svean hovioikeuden käsiteltäväksi. Hovioikeus kumosi käräjäoikeuden tuomion ja passitti Mijailovićin oikeuspsykiatriseen hoitoon 8. heinäkuuta 2004. Sekä Mijailović että valtakunnansyyttäjä valittivat hovioikeuden päätöksestä korkeimpaan oikeuteen. Valtakunnansyyttäjä vaati Mijailovićin tuomitsemista murhasta elinkautiseen vankeuteen. Mijailović puolestaan vaati, että korkein oikeus muuttaisi tuomion murhasta tapoksi ja vapauttaisi hänet Lindhin omaisille maksettavista vahingonkorvauksista. Mijailović perui puheensa ja suostui maksamaan Lindhin lapsille korvauksia 100 000 kruunua eli noin 11 000 euroa. Korkeimman oikeuden mielestä Mijailović oli häiriintynyt, mutta ei niin häiriintynyt, että häntä tarvitsisi passittaa psykiatriseen hoitoon. Korkein oikeus näin ollen palautti käräjäoikeuden asettaman elinkautistuomion 2. joulukuuta 2004. Mijailović siirrettiin syyskuussa 2005 Sundsvallin psykiatriseen laitokseen hänen tilansa heikennettyä. Laitoksessa Mijailović pahoinpiteli rautaputkella 60-vuotiaan miehen. Mijailović siirrettiin 6. lokakuuta 2005 takaisin Kumlan vankilaan. Joulukuussa 2011 Mijailović löi ruuvimeisselillä toista vankia vatsaan Kumlan vankilassa. Lokakuussa 2012 oikeus ei määrännyt Mijailovićille uutta rangaistusta, koska tämä istuu elinkautista. == Lähteet == Luokka:Ruotsalaiset murhaajat Luokka:Ruotsalaiset elinkautisvangit Luokka:Vuonna 1978 syntyneet Luokka:Elävät henkilöt Luokka:Salamurhaajat
Kansantanssi- ja musiikkiryhmä Katrilli

Kansantanssi- ja musiikkiryhmä Katrilli on Suomen ensimmäinen lähes ammattimainen kansantanssiryhmä. Se on perustettu vuonna 1975, ja siihen kuuluu tanssia säestävä kansanmusiikkiyhtye Katrilli Combo, joka on esiintynyt vuodesta 1991 alkaen myös itsenäisesti. Ryhmän perustivat Doris Laine, kansantanssinopettaja Sirkka Viitanen ja tanssikriitikko Irma Vienola- Lindfors, jotka järjestivät pääsykokeet ja kaksivuotisen peruskoulutuksen nuorille tanssijoille. Siihen aikaan kansantanssin ammattikoulutusta ei ollut Suomessa lainkaan. Ryhmän taloutta hoidettiin toiminta-avustusten ja säätiön avulla. Siitä ei kuitenkaan tullut päätoimista työpaikkaa tanssijoille. Säätiö lakkautettiin vuonna 2002 ja Katrilli on sittemmin ollut nuorisoseura. Vuonna 2011 se arvioitiin Suomen Nuorisoseurojen Liiton valtakunnallisessa aikuiskansantanssiryhmien luokittelussa toiseksi korkeimpaan eli Valioluokkaan. Suomalaisten tanssien lisäksi ryhmä esittää pohjoismaalaisia ja suomensukuisten kansojen kansantansseja sekä paremmin näyttämölle sopivia kansantanssiperinteeseen pohjaavia uusia koreografioita. Musiikkiryhmä on koko ajan perustunut Sibelius-Akatemian kansanmusiikkiosastolla opiskeleviin ja sieltä valmistuviinn muusikkoihin. == Katso myös == * Suomalainen kansantanssi * Katrilli == Lähteet == == Aiheesta muualla == * Katrillin kotisivu Luokka:Suomalaiset kansanmusiikkiyhtyeet Luokka:Kansantanssiryhmät Luokka:Suomalaiset tanssiryhmät
Tyr

Tyr () on skandinaavinen jumala. Hänen sanotaan olleen Odinin poika ja Thorin nuorempi veli. Tyr on mahdollisesti ollut alun perin kantagermaaninen sodan ja taivaan jumala Tiwaz, Ziu tai anglosaksien Tiw, joka Odin-kultin voimistuessa jäi taka-alalle. Tyr tai Ziu on myös ollut oikeuden ja oikeudenmukaisuuden jumala.Lurker 1987, s. 189 Tyr oli skandinaavisista jumalista urhein. Lokin ja Angrbodan susilapsi Fenrir uhkasi Asgårdia, jolloin se pyrittiin sitomaan kiinni. Fenrir vapautui kaksista rautaketjuista. Odin teki kuitenkin kääpöiden avustuksella muun muassa naisen parrasta ja kalan hengityksestä Gleipnir- köyden, jolla Fenrir saatiin kahlittua. Tämän jälkeen jumalat haastoivat Fenririn osoittamaan voimansa. Se suostui, mutta yksi jumalista joutui laittamaan kätensä sen suuhun vakuudeksi siitä ettei köydessä ollut taikuutta. Vain Tyr uskalsi laittaa kätensä Fenririn suuhun. Kun susi huomasi, että ei voinut murtaa kahleita, se puraisi Tyrin käden poikki. Koska Tyr oli jumalista rohkein, sotureilla oli tapana kutsua hänen apuaan taisteluissa. Tyr oli myös hyvin älykäs. Ragnarökissä Tyr tappaa hirviömäisen Garm-koiran mutta kuolee myös itse. Viikonpäivä tiistai on nimetty Tyrin mukaan. ==Lähteet== *Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 Luokka:Skandinaavien jumalat Luokka:Seulonnan keskeiset artikkelit
Enrique Murciano

Enrique Murciano (s. 9. heinäkuuta 1973 Miami, Florida) on yhdysvaltalainen näyttelijä, jolla on kuubalaiset sukujuuret. ==Ura== Murciano opiskeli Tulane Universityssa ja Boston Law Schoolissa, mutta muutti Los Angelesiin tavoitteenaan tulla näyttelijäksi. Hänen ensimmäisiä rooleja oli Alejandron rooli elokuvassa Speed 2 – vaara iskee vesillä (1997). Rooli sisälsi vain yhden vuorosanan. Hänen läpimurtonsa tuli kolme vuotta myöhemmin Oscar- voittaja elokuvassa Traffic (2000), jota seurasi rooli Ridley Scottin ohjaamassa elokuvassa Isku Mogadishuun ( 2001). Murciano näytteli myös lyhyeksi jääneessä tv-sarjassa Spyder Games. Sen jälkeen hän sai Danny Taylorin roolin tv-sarjassa Ilman johtolankaa, tv-sarjasta tuli hitti ympäri maailmaa ja siitä hän nykyisin parhaiten tunnetaan. Ilman johtolankaa tehtiin seitsemän kautta aina vuoteen 2009 asti. Murcianon muita tunnettuja elokuvia ovat mm. Sandra Bullockin tähdittämä elokuva Miss FBI - aseistettu ja ihana (2005) ja The Lost City (2005). Murciano näytteli ja oli myös tuottajana espanjankielisessa elokuvassa nimeltään vuonna Máncora (2008). Yhdysvaltain presidentinvaalien aikaan hän myös esiintyi Barack Obaman kannatusmusiikkivideossa Yes We Can sekä Demi Mooren ohjaamassa Obaman kannatusvideossa. ==Yksityiselämä== Hän seurusteli näyttelijä Molly Simsin kanssa monta vuotta. MOLLY SIMS - SIMS DUMPED ACTOR BOYFRIEND OVER LIES Hän seurusteli brittiläisen mallin Lily Colen kanssa kaksi ja puoli vuotta, mutta suhde päättyi vuonna 2011 eroon.A model break-up: Lily Cole and her leading man end their romance ==Valikoitu filmografia== * Speed 2 - Vaara iskee vesillä (Speed 2: Cruise Control, 1997) * Traffic (Traffic, 2000) * Isku Mogadishuun (Black Hawk Down, 2001) * Ilman johtolankaa (Without a Trace, 2002-) (TV-sarja) * Miss FBI - aseistettu ja ihana (Miss Congeniality 2: Armed & Fabulous, 2005) * The Lost City (The Lost City, 2005) * Máncora (Máncora, 2008) ==Lähteet== ==Aiheesta muualla== * * Enrique Murcianon fanisivut * Enrique Murciano NNDB:ssä Luokka:Yhdysvaltalaiset elokuvanäyttelijät Luokka:Amerikankuubalaiset Luokka:Vuonna 1973 syntyneet Luokka:Elävät henkilöt
Hankasalmen kirkko

Hankasalmen kirkon suunnitteli Josef Stenbäck ja se rakennettiin vuosina 1889–1892. Muodoltaan kirkko on päätytornillinen pitkäkirkko ja kuoripäädyn puolella kirkkoa ovat kirkon harjaa matalammat poikkisakarat. Kuoripäädyssä on myös sakaristo. Tyylisuunta on uusgotiikkaa. Istumapaikkoja on 1 300 ja pinta- alaa 1 258 neliömetriä. Urut on valmistanut J. A. Zachariassen ja niissä on 20 äänikertaa. Kellot ovat vuodelta 1880. Stenbäckin suunnittelema kirkko on järjestyksessään seurakunnan toinen kirkko. Edellinen kirkko valmistui vuonna 1798 rukoushuoneeksi ja vihittiin kirkoksi vuonna 1805, kun Hankasalmesta oli tullut kappeliseurakunta. Kirkkoa korjattiin ja muutettiin ja vuonna 1830 se rakennettiin uudelleen kivijalasta. Kirkon korjaaminen jatkui, kunnes seurakunta määrättiin rakentamaan kokonaan uusi pyhättö. Vanha kirkko purettiin uuden valmistuttua. Hirsistä tehtiin koulu. == Lähteet == == Aiheesta muualla == * *kirkon kuva Kirkko Luokka:Keski-Suomen kirkkorakennukset Luokka:Josef Stenbäckin suunnittelemat rakennukset Luokka:Suomen puiset pitkäkirkot Luokka:Suomen 1890-luvulla rakennetut kirkot
Rare

Rare, Ltd on brittiläinen pelitalo. Yrityksen perustivat Tim ja Chris Stamper vuonna 1982 nimellä Ashby Computer Graphics (ACG). ACG kehitti pelejä 8-bittisille alustoille kuten BBC Microlle, ZX Spectrumille ja Commodore 64:lle. ACG julkaisi pelinsä nimellä Ultimate Play The Game kunnes julkaisunimi myytiin U.S. Goldille vuonna 1985. Yhtiö voitti Golden Joystick Awards -palkinnon kahdesti parhaana ohjelmistokehittäjänä 1980-luvulla nimellä Ultimate Play The Game. Yhtiötä arvostettiin etenkin Spectrum-omistajien keskuudessa. 1990-luvulla Raresta tuli toisen osapuolen kehittäjä Nintendon konsoleille. Vuonna 2002 Stamperin veljekset myivät 51 % osuutensa yhtiöstä Microsoftille, jolle Nintendo myi myös oman 49 % osuutensa jälkeenpäin. Rare on oston jälkeen kehittänyt pelejä paitsi Microsoftin konsoleille, myös Nintendon käsikonsoleille. Yritys on tullut tunnetuksi useista luomistaan originaaleista menestyspeleistä, kuten Battletoads, GoldenEye 007 ja Perfect Dark. Microsoftin maksama ostohinta, 377 miljoonaa Yhdysvaltain dollaria, on säilynyt ennätysostohintana pelitalosta. ==Tunnettuja pelejä== ;Ultimate Play The Game -nimellä Vuosi Peli Alusta(t) Julkaisija 1983 Jetpac ZX Spectrum, BBC Micro, Commodore VIC-20 Atic Atac ZX Spectrum Dragon Skulle Commodore 64 ;Rare-nimellä *Banjo-Kazooie, (Nintendo 64) *Banjo-Tooie, (Nintendo 64) *Battletoads, (NES) *Cobra Triangle, (NES) *Conker's Bad Fur Day, (Nintendo 64) *Conker: Live & Reloaded, (Xbox) *Diddy Kong Racing, (Nintendo 64) *Digger T. Rock: The Legend of the Lost City, (NES) *Donkey Kong 64, (Nintendo 64) *Donkey Kong Country, (SNES) *Donkey Kong Country 2: Diddy's Kong Quest, (SNES) *Donkey Kong Country 3: Dixie Kong's Double Trouble!, (SNES) *Donkey Kong Land III, (Game Boy) *GoldenEye 007, (Nintendo 64) *Jetpac (ZX Spectrum, BBC, Commodore VIC-20) *Kameo: Elements of Power, (Xbox 360) *Killer Instinct, (SNES) *Killer Instinct 2, (kolikkopeli, N64) *Perfect Dark, (Nintendo 64) *Perfect Dark Zero, (Xbox 360) *R.C. Pro-am (NES) *Snake Rattle 'N' Roll, (NES) *Star Fox Adventures, (Nintendo GameCube, Raren viimeinen peli Nintendon konsoleille) *Viva Piñata , (Xbox 360 ja Windows) *Wizards & Warriors, (NES) Lisäksi lukuisia käännöksiä muiden yhtiöiden peleistä NES:lle. ==Lähteet== == Aiheesta muualla == * Profiili MobyGamesissä Luokka:Brittiläiset videopeliyritykset Luokka:Microsoftin tytäryhtiöt Luokka:Microsoftin yritysostot
Vuolijoen kirkko

Vuolijoen kirkko on 1905–1906 rakennettu, arkkitehti Josef Stenbäckin suunnittelema kirkkorakennus Kajaanin Vuolijoen taajamassa. ==Kirkkorakennus== Vuolijoen kirkko on muodoltaan toisvartinen ja päätytornillinen ristikirkko. Arkkitehtuuriltaan se edustaa jugend-vaikutteista kansallisromantiikkaa, minkä tunnistaa esimerkiksi materiaalina käytetystä harmaakivestä ja julkisivujen puolipyöreistä ikkunoista. Kirkko on Kainuun ainoa kivikirkko. Siinä on 420 istumapaikkaa. Urut on valmistanut Kangasalan urkutehdas 1965 ja niissä on 13 äänikertaa ja kaksi sormiota. Alttaritaulu on Josef Stenbäckin vuonna 1906 maalaama jäljennös Edvard Gebhardin taulusta Pyhä ehtoollinen. Myös kirkon kellot ovat vuodelta 1906. ==Kuvia kirkosta== Kuva:Vuolijoki church 1.jpg|Kirkko sivusta katsottuna Kuva: Vuolijoki sh 2014.JPG|Kirkon sankarihaudat Kuva: Vuolijoki church 4.jpg|Kirkon torni Kuva: Vuolijoki church 2.jpg|Yksityiskohta: päätyikkuna Kuva: Vuolijoki church 3.jpg|Yksityiskohta: sivuikkuna Kuva: Church-of-vuolijoki-inside.jpg|Kirkko sisältä kuvattuna == Aiheesta muualla == * * Kirkon esittely Kajaanin seurakunnan sivulla. (PDF) Luokka:Josef Stenbäckin suunnittelemat rakennukset Luokka:Suomen kivikirkot Luokka:Kajaanin kirkkorakennukset Luokka:Vuolijoki
Isoapollo

Isoapollo eli apollo (Parnassius apollo) on apolloperhosiin kuuluva perhonen ja Suomen kookkain päiväperhoslaji. Se mainitaan Euroopan unionin luontodirektiivin liitteessä IV ja on Suomessa rauhoitettu luonnonsuojeluasetuksella. == Koko ja ulkonäkö == Isoapollo on huomattavan kookas, valkoinen perhonen. Etusiiven kärkiosassa on laajahko, läpikuultava alue. Keskempänä siivellä on kookkaita mustia laikkuja, joissa saattaa esiintyä myös punaista väriä. Takasiivissä on tunnusomaiset, mustareunaiset, punaiset silmätäplät, joita on kaksi kappaletta kummassakin siivessä. Siipien kärkiväli vaihtelee 62-94 mm. Perhosen lepattavaan lentoon liittyy lyhyitä liito-osuuksia. Isoapollo on lajina jaettu useisiin eri alalajeihin. Toukat ovat mustia ja niiden kyljissä on oransseja täpliä. Parnassius apollo MHNT CUT 2013 3 3female Aragnouet dos.jpg|♀ Parnassius apollo MHNT CUT 2013 3 3 female Aragnouet ventre.jpg|♀△ Parnassius apollo MHNT CUT 2013 3 3 male Porté- Puymorens dos.jpg|♂ Parnassius apollo MHNT CUT 2013 3 3 male Porté-Puymorens ventre.jpg|♂ △ == Levinneisyys ja lentoaika == Lajia tavataan lähes koko Euroopassa sekä suuressa osassa Aasiaa. Suomessa apolloa tavataan eniten Lounais-Suomen saaristossa ja Ahvenanmaalla (muoto f.geogr. fennoscandicus), mutta sillä on nykyisin vahvoja kantoja myös Uudellamaalla (muoto f.geogr. finmarchicus). Lajilla on ainakin aikaisemmin ollut esiintymispaikkoja myös Järvi-Suomen alueella (muoto f.geogr. carelius). Laji katosi ainakin Saimaan saaristosta 1980-luvullaEtelä-Karjalan Allergia- ja Ympäristöinstituutti: Apollon palautusyritys Saimaan saaristoon . Viitattu 6.5.2020.. Lajia yritettiin palautusistuttaa Saimaalle vuosina 2010 ja 2011 Lounais-Suomesta siirretyillä yksilöillä, mutta hanke ei onnistunut. Perhosen lentoaika alkaa heinäkuun alusta ja jatkuu elokuun alkuun.http://213.139.166.224/Lepidoptera/Papilionidae/Parnassius/apollo/Parnassius%20apollo.htm == Elinympäristö ja elintavat == Suurimmassa osassa laajaa esiintymisaluettaan isoapollo on vuoristojen laji. Elinympäristökseen se vaatii aurinkoisia, isomaksaruohoa kasvavia kalliomaastoja. Perhonen vierailee ahkerasti kukilla, etenkin kaunokeilla (Centaurea). Laji talvehtii joko munana tai pienenä toukkana. Isoapollo harvinaistui Suomessa voimakkaasti 1950-luvulla. Varmaa syytä ei tiedetä, mutta asiaa on yritetty selittää muun muassa ilmastonmuutoksella, virus- tai bakteeritartunnalla ja liian innokkaalla keräilyllä. Laji rauhoitettiin lailla vuonna 1976. == Ravintokasvi == Isoapollon toukka käyttää ravintonaan maksaruohoja (Sedum sp.), erityisesti isomaksaruohoa (Sedum telephium). == Lähteet == == Aiheesta muualla == *Laji.fi: Isoapollo (Parnassius apollo) *Ötökkätieto: Apollo (Parnassius apollo) *Suomen Perhoset: Apollo *Iltalehti: Apollo (Parnassius apollo) *Moths and Butterflies of Europe and North Africa * Jean-Claude Weiss : The Parnassiinae of the World, Pt. 4, 2005 *UniProt, Taxonomy: Parnassius apollo *Pherobase: Semiochemicals of Parnassius apollo, the Apollo Luokka:Ritariperhoset
Maanalainen armeija iskee jälleen

Maanalainen armeija iskee jälleen () on Isossa-Britanniassa vuosina 1982–1992 tuotettu komediallinen toisen maailmansodan aikaiseen saksalaisten miehittämään Ranskaan sijoittuva televisiosarja, joka kertoo paikallisen kahvilanpitäjä René Artois'n ja vastarintaliikkeen toiminnasta. Sarja on julkaistu myös DVD:llä suomeksi tekstitettynä. Sarjaa tehtiin kaikkiaan yhdeksän tuotantokautta sekä muutamia erikoisjaksoja. Sarja parodioi BBC:n draamasarjaa Maanalainen armeija. Yksi sarjan erikoisuus on, että vaikka sarjassa esiintyy useita eri kansallisuuksia olevia ja useita eri kieliä puhuvia hahmoja, kaikki näyttelijät puhuvat englantia. Eri kielet esitetään puhumalla englantia erilaisilla, koomisesti liioteltuilla, aksenteilla. == Juoni == René Artois on ranskalaiskylässä sijaitsevan pienen kahvilan omistaja. René on melkoinen naistenmies ja hänellä on romanttinen suhde jokaisen tarjoilijattarensa kanssa vaimonsa Edithin selän takana. Renén kahvila on sarjan kerronnan kannalta polttopisteessä, sillä se on sekä saksalaisten upseereiden suosima kahvila että vastarintaliikkeen yhteystukikohta englantilaisiin. Renéssä on pelkurin vikaa, ja hän yrittää miellyttää molempia osapuolia joutumatta itse saksalaisten vangiksi tai vastarintaliikkeen ampumaksi. Hän piilottelee kahvilassaan myös kahta Englannin ilmavoimien lentäjää, jotka eivät ymmärrä sanaakaan ranskaa. Sarjan muihin hahmoihin kuuluvat saksalainen eversti Kurt von Strohm, joka mielii itselleen paikallisia taideaarteita; kapteeni Hans Geering, Strohmin sympaattinen mutta hölmö kakkosmies; luutnantti Gruber, jolla on selkeitä homoseksuaalisia taipumuksia; paha Gestapon mies Otto Flick, jota narutetaan lähes joka jaksossa, sekä Flickin apuri Engelbert von Smallhausen. René ei kuitenkaan ole kaupungin ainoa pelkuri; eversti von Strohm on jatkuvasti napit vastakkain italialaiskapteeni Alberto Bertorellin kanssa, joka on palkittu mitalilla ansioistaan Fiatien kunnostamisessa. Kylän poliisina toimii konstaapeli Crabtree, erittäin huonoa ranskaa puhuva brittiagentti, joka aiheuttaa mongerruksellaan koomisia tilanteita. Sarjan komedienneina toimivat Renén vaimo Edith, salaa Gestapon pussiin pelaava korpraali Helga, vastarintaliikkeen vakooja Michelle sekä Renén kahvilan tarjoilijattaret Yvette ja Maria, jälkimmäisen tilalle tulee myöhemmin Mimi. Sarjan juoneen liittyy myös fiktiivisen taiteilija van Klompin maalaama Langennut Madonna- teos (johon sarjassa useimmiten viitataan nimellä Langennut Madonna, jolla on isot ryntäät), jota saksalaiset havittelevat ja joka on tavallisesti piilotettu yhteen Renén keittiön makkaroista. ==Näyttelijät== ==Aiheesta muualla== * BBC Comedy guide Luokka:1980-luvun televisiosarjat Luokka:1990-luvun brittiläiset tilannekomediat Luokka:Brittikomediat Luokka:Toinen maailmansota fiktiossa Luokka:BBC:n televisio-ohjelmat
Sonkajärven kirkko

pienoiskuva|Sonkajärven kirkon sankarihaudat kesällä 2015 _Uhrista versoo tulevaisuus_ Sonkajärven kirkko on toinen Sonkajärven seurakunnan kirkoista. Se rakennettiin vuosina 1909–1910, ja sen suunnitteli arkkitehti Josef Stenbäck. Kirkko vihittiin käyttöön 6. marraskuuta 1910. Rakennusmateriaali on Sonkajärven mustaa ja harmaata graniittia. Kirkko on muodoltaan pitkäkirkko ja pohjakaava epäsymmetrinen. Tämä ja julkisivujen yksityiskohdat edustavat jugendvaikutteista kansallisromantiikkaa. Kellotorni on epäsymmetrisesti pohjakaavassa. Kirkossa on noin 600 istumapaikkaa. Kirkon piirustuksissa urut oli sijoitettu kuorin vasemmalle puolelle, sakastin päällä olevalle lehterille, mutta paikka osoittautui liian matalaksi. Urkuharmoni palveli soittimena vuoteen 1923 saakka, jolloin Kangasalan urkutehtaalta hankittiin pneumaattiset 10-äänikertaiset urut. Alun perin poljettavat urut muutettiin sähkökäyttöisiksi kirkon sähköistämisen yhteydessä vuonna 1949. Yli kuudenkymmenen vuoden lämpötila- ja kosteusvaihtelut kestäneiden urkujen jälkeen siirryttiin vuonna 1985 sotkamolaisen urkurakentamo Tuomen valmistamiin uusiin mekaanisiin urkuihin, joissa on 22 äänikertaa. Alttarilla on lasimaalaukset "Alfa ja Omega". Kellot ovat vuodelta 1946. Kirkkoa on remontoitu ja paranneltu useita kertoja, viimeisimmäksi on suoritettu peruskorjaus vuosina 2001–2002. Kirkon sankarihautojen muistomerkkiveistos on kuvanveistäjä Hannes Autereen työ vuodelta 1957. == Lähteet == == Aiheesta muualla == * * Luokka:Suomen kivikirkot Luokka:Sonkajärven rakennukset ja rakennelmat Luokka:Pohjois-Savon kirkkorakennukset Luokka:Josef Stenbäckin suunnittelemat rakennukset
Varasteleva joulupukki

Varasteleva joulupukki on Leevi and the Leavingsin joulualbumi ja kahdeksas studioalbumi, ja se julkaistiin jouluksi 1990 levymerkillä Pyramid. Albumin uudelleenmasteroidussa painoksessa on lisäkappaleena vuoden 1995 Rakkauden planeetta -albumin erikoispainoksessa julkaistu kappale ”Jouluaattona kännissä”. == Kappaleet == Kappaleet on säveltänyt, sanoittanut ja sovittanut Gösta Sundqvist. # # # # # # # # # # # == Kokoonpano == * Gösta Sundqvist – laulu, kitara, kosketinsoittimet * Risto Paananen – taustalaulu, basso, kitara, kosketinsoittimet * Juha Karastie – kitara, mandoliini * Niklas Nylund – rummut * Haije Sundqvist – laulu == Lähteet == Luokka:Vuoden 1990 joulualbumit Luokka:Leevi and the Leavingsin albumit Luokka:Suomalaiset joulualbumit
Mattias Flink

Mattias Flink (s. 8. maaliskuuta 1970) on ruotsalainen entinen vänrikki, joka murhasi humalatilassa 11. kesäkuuta 1994 AK5-rynnäkkökiväärillä seitsemän ihmistä Falunissa. Tapausta on pidetty Ruotsin 1900-luvun pahimpana verilöylynä. Ensin Flink ampui kuoliaaksi viisi ravintolasta palaamassa ollutta naista sekä haavoitti vakavasti yhtä. Tämän jälkeen Flink ampui laukausten paikalle hälyttämän yövartijan sekä sattumalta ohikulkeneen polkupyöräilijän. Flink pidätettiin Falunin varuskunnan liepeillä poliisin kanssa käydyn ammuskelun jälkeen. Flink haavoittui ammuskelussa ja hänet jouduttiin leikkaamaan sairaalassa. Poliisikuulusteluissa kävi ilmi, että Flink oli yrittänyt muutama päivä ennen verilöylyä hakeutua psykologin puheille. Flink oli ollut äärimmäisen huolissaan väkivaltaisista purkauksista, joita hänellä oli ilmennyt jo pidemmän aikaa. Flink tuomittiin elinkautiseen vankeusrangaistukseen, jota hänet aluksi lähetettiin suorittamaan Norrköpingin vankilaan ja sittemmin Beatebergin vankilaan Tukholman ulkopuolelle, missä ollessaan Flink joutui pahoinpitelyn kohteeksi. Myöhemmin hän muutti vankilassa identiteettiään Ruotsin viranomaisten avustuksella. Vankeusaikanaan Flinkiä kuvailtiin esimerkilliseksi ja rauhalliseksi vangiksi, ja 2000-luvulla hän pääsikin useita kertoja vartioimattomille lomille, joilla hän myös käyttäytyi esimerkillisesti Tämän jälkeen joulukuussa 2010 hovioikeus kumosi käräjäoikeuden päätöksen ja pidensi Flinkin rangaistusta 36 vuoteen, minkä perusteella hän vapautuisi aikaisintaan vasta vuonna 2018. Toisaalta maaliskuussa 2011 Ruotsin korkein oikeus päätti myöntää sekä Flinkille että syyttäjälle valitusluvat. Flink vaati saamansa rangaistuksen lyhentämistä takaisin käräjäoikeuden määräämään 32 vuoteen. Valtakunnansyyttäjä taas vaati Flinkin rangaistuksen jättämistä elinkautiseksi ja mahdollisesti Flinkin jäämistä loppuelämäkseen vankilaan perusteena, että Flinkin pyyntö rangaistuksen lieventämisestä on "otettu liian aikaisin käsiteltäväksi". <ref name="svt1> Flink vapautui vankilasta 11. kesäkuuta 2014, jolloin hänen tekemästään rikoksesta tuli kuluneeksi päivälleen 20 vuotta. ==Lähteet== ==Kirjallisuutta== * * Pohjolan poliisi kertoo 1996. Seitsemän nuorta kuoli Falunin verilöylyssä. Luokka:Ruotsalaiset murhaajat Luokka:Ruotsalaiset elinkautisvangit Luokka:Vuonna 1970 syntyneet Luokka:Elävät henkilöt
Vatruska

Vatruska () on karjalainen, perunasta ja vehnäjauhoista tehty, tavallisesti ympyränmuotoinen avopiiras. Myyntituotteena se tunnetaan Suomen Pohjois- Karjalassa, jolloin siinä on vehnäspohja, joka painellaan keskeltä syvemmäksi, jotta mannapuuro tai rahkapiimätäyte pysyisi siinä, vaikka reunoja ei taiteta täytteen päälle. Täyteaineeseen voi lisätä esimerkiksi rusinoita, kermaa, kananmunaa tai sokeria. Etelä-Karjalassa vatruska on samaten pyöreä avopiirakka mutta kooltaan noin ruokalautasen kokoinen, ja täyte on yleensä suolainen. Täytteenä käytetään tavallisimmin perunasosetta, ja pohjana on ohraista hapantaikinaa (rieskataikinaa eli -tahdasta). Venäläisen ruokakulttuurin piirissä vatruskat leivotaan hiivataikinasta, ja ne täytetään yleensä kuivaksi puserretulla rahkalla (). Erilaisten makeiden marmeladien ja hillojen käyttö on harvinaisempaa. Vatruskat tarjotaan yleensä keittojen lisukkeina, pikkulämpiminä tai kahvileipinä.Facta 2001 osio 17 s. 782 Sanan merkitys vaihtelee paikoittain ja ajankohdittain. ==Lähteet== ==Aiheesta muualla== *Vatruskan koostumus ja määritelmä (Kansanterveyslaitos) Luokka:Leivonnaiset Luokka:Suomalainen keittiö Luokka:Venäläinen keittiö Luokka:Ukrainalainen keittiö
Hannu Seristö

Hannu Seristö (s. 1962) on suomalainen professori. Hän on Aalto-yliopistossa Verkostot, vaikuttavuus ja kansainväliset suhteet (Knowledge Networks) -alueen vararehtori. Seristö on väitellyt tohtoriksi Helsingin kauppakorkeakoulussa ja toiminut HSE:n vararehtorina, kansainvälisen liiketoiminnan professorina ja kansainvälisen liiketoiminnan tehtävissä Polar Electro Oy:ssä, Suunto Oy:ssä ja Finnairilla sekä konsulttina McKinseyssä.Aalto-yliopiston johto Koulutukseltaan Seristö on kauppatieteiden tohtori Helsingin kauppakorkeakoulusta (1995) väitöskirjalla Airlane Performance and Costs. An Analysis of Performance Measurement and Cost Reduction in Major AirlanesAalto- yliopisto, Kirjasto. Englannissa Cranfieldin yliopistossa tehtyyn tutkimukseen pohjautuva väitöskirja käsitteli lentoyhtiöiden suorituskyvyn mittaamista ja kustannusten leikkaamista. Seristö on opettanut kansainväliseen liiketoimintaan liittyviä teemoja Suomessa ja ulkomailla, painopisteen ollessa kansainvälisen markkinoinnin johtamisessa. Julkaisuissaan hän on käsitellyt lähinnä kansainvälistä markkinointia ja johtamista, lentoliikennetoimialaa, viime aikoina erityisesti kansainvälisiä strategisia alliansseja. == Lähteet == Luokka:Helsingin kauppakorkeakoulun professorit Luokka:Vuonna 1962 syntyneet Luokka:Elävät henkilöt Luokka:Suomalaiset professorit
Riihimäen junaturma

Riihimäen junaturma tapahtui 30. elokuuta 1989 Riihimäen rautatieaseman eteläpuolella Korttionmäen kohdalla, Riihimäen ratapihan eteläpäässä, kun aikataulustaan jäljessä kulkenut pikajuna ohitti punaisen opastimen ja törmäsi tavarajunan keulaan. Kukaan ei kuollut onnettomuudessa, mutta useita ihmisiä loukkaantui. Materiaaliset vahingot olivat suuret. ==Tapahtumien kulku== Pohjoiseen matkalla Sr1-sarjan sähköveturin nro 3003 vetämä pikajuna P1 Helsingistä Joensuuhun oli Riihimäkeä lähestyessään aikataulustaan myöhässä. Ilmeisesti junan veturimiehistö oletti, että myöhässä kulkevalle junalle turvataan kulkutiet hyvissä ajoin, jotta juna voisi ottaa aikataulua kiinni. Lähestyessään Riihimäkeä pikajuna kulki normaalikäytännön mukaan kaksiraiteisen rataosuuden itäisintä pääraidetta. Hieman ennen pikajunan saapumista Riihimäelle oli ratapihalta lähdössä kolmen Dv12-sarjan dieselveturin vetämänä tavarajuna etelään kohti Sköldvikiä. Tavarajunalle turvattiin kulkutie ratapihalta itäisen pääraiteen ylitse läntiselle pääraiteelle. Tavarajuna lähti ratapihalta saatuaan lähtöluvan. Juuri kun tavarajuna oli ylittämässä itäistä pääraidetta, etelästä saapuva pikajuna sivuutti punaista näyttäneen pääopastimen. Hätäjarrutuksesta huolimatta pikajuna törmäsi tavarajunan keulaan noin 70–80 kilometrin tuntinopeudella. Molempien junien veturinkuljettajat pelastuivat hyppäämällä vetureista ennen törmäystä. Törmäyksen seurauksena pikajunan veturi kaatui ja useita henkilövaunuja suistui kiskoilta. Tavarajunan ensimmäiset kaksi veturia (Dv12 2548 ja 2724) vaurioituivat pahoin, ja kolmantena ollut 2723 vaurioitui lievemmin. Kaikki onnettomuudessa osallisena olleet veturit kuitenkin korjattiin, ja ne palasivat takaisin liikenteeseen. Onnettomuudessa oli huomattavasti suuremman katastrofin ainekset, koska tavarajunan lastina oli Nesteen jalostamolle matkalla ollutta herkästi syttyvää butaanikaasua. Säiliövaunut olivat junassa neljän turvavaunun jälkeen, ja turvavaunujen ansiosta butaanivaunut säilyivät ehjinä. ==Onnettomuuden syyt== Onnettomuuden todennäköisin syy oli pikajunan veturimiehistön luottamus siihen, että liikenteenohjaaja turvaisi myöhässä kulkevalle henkilöjunalle kulkutien hyvissä ajoin. Tämän vuoksi kuljettaja ei hidastanut vauhtia riittävästi. Noin 1 600 metriä ennen törmäyspaikkaa sijainnut esiopastin oli ilmoittanut kuljettajalle seuraavan opastimen näyttävän seis-opastetta, mutta tästäkään huolimatta junan vauhti ei ollut hidastunut riittävästi ennen punaisen opastimen ohitusta. ==Lähteet== * TV-uutiset (YLE, MTV) 30.8.1989 == Aiheesta muualla == * Vaunut.org : Tapio Keräsen ja Lari Nylundin ottamia kuvia onnettomuuspaikalta Luokka:Riihimäki Luokka:Vuoden 1989 junaonnettomuudet Luokka:1980-luvun onnettomuudet Suomessa Luokka:Junaonnettomuudet Suomessa
Tapio Koskinen

Tapio Kalervo Koskinen (s. 22. tammikuuta 1953 Pori) on suomalainen entinen jääkiekkoilija, pelipaikaltaan laitahyökkääjä. == Ura == Koskinen edusti Ässiä koko peliuransa 1968–1983. Hän pelasi joukkueessa yhteensä 475 runkosarja- ja 38 pudotuspeliottelussa. Pisteitä Koskinen teki runkosarjassa 185+173 ja pudotuspeleissä 14+15. Ässien seurahistoriassa Koskinen on edelleen kuudenneksi paras pistemies. Koskinen voitti Ässien paidassa kaksi Suomen mestaruutta vuosina 1971 ja 1978 sekä kaksi hopeista ja yhden pronssimitalin. Maajoukkueessa Koskinen pelasi 85 ottelua pistein 18+20. MM-kilpailuissa hän edusti Suomea kahdesti ja olympialaisissa sekä Kanada Cupissa kerran. Lake Placidin olympialaisissa 1980 hän oli maajoukkueen varamies. == Tilastot == 1968–1969 Ässät SM-sarja 9 1 2 3 4 – – – – – 1969–1970 Ässät SM-sarja 22 9 7 16 4 – – – – – 1970–1971 Ässät SM-sarja 29 11 7 18 15 – – – – – 1971–1972 Ässät SM-sarja 32 15 7 22 2 – – – – – 1972–1973 Ässät SM-sarja 36 16 8 24 10 – – – – – 1973–1974 Ässät SM-sarja 36 17 9 26 33 – – – – – 1974–1975 Ässät SM- sarja 36 12 11 23 33 – – – – – 1975–1976 Ässät SM-liiga 36 27 18 45 72 4 4 0 4 2 OK 6 2 0 2 0 MM 10 7 4 11 6 1976–1977 Ässät SM-liiga 32 11 18 29 24 – – – – – KC 5 0 3 3 6 1977–1978 Ässät SM-liiga 36 12 30 42 21 9 2 5 7 22 1978–1979 Ässät SM-liiga 35 14 11 25 52 8 6 4 10 6 1979–1980 Ässät SM-liiga 35 14 14 28 18 6 0 1 1 12 1980–1981 Ässät SM-liiga 33 4 9 13 10 2 1 0 1 0 1981–1982 Ässät SM-liiga 33 12 14 26 16 9 1 5 6 14 1982–1983 Ässät SM-liiga 35 10 8 18 12 – – – – – 15 kautta yhteensä SM-sarja/SM-liiga 475 185 173 358 326 38 14 15 29 56 ==Saavutukset ja palkinnot== *2 Suomen mestaruutta *2 SM-hopeaa ja 1 -pronssi *Suomen Jääkiekkoleijona #110 ==Lähteet== * * *Koskisen tiedot Jääkiekkomuseon sivulla * ===Viitteet=== Luokka:Suomalaiset jääkiekkoilijat Luokka:Vuonna 1953 syntyneet Luokka:Elävät henkilöt
Ramón de Algeciras

Ramón de Algeciras (Ramón Sánchez Gómez, 1938 Algeciras, Espanja – 20. tammikuuta 2009 Madrid) oli espanjalainen flamencokitaristi. Hän oli nykyajan tunnetuimman flamencokitaristin Paco de Lucian vanhempi veli. == Lähteet == Grandes Guitarras Del Flamenco - Ramon de Algeciras www.flamenco-world.com Cd- levyn esittely ===Viitteet=== Luokka:Espanjalaiset kitaristit Luokka:Vuonna 1938 syntyneet Luokka:Vuonna 2009 kuolleet
Liberaalifeminismi

Liberaalifeminismi eli tasa-arvofeminismi on valistusajan Euroopassa syntynyt aate, jonka pyrkimyksenä on taata naisille samat oikeudet kuin miehille. Ajattelun perustana on valistuksen järkeen perustuva ihmiskäsitys. Järki tekee naisista ihmisiä, ja näin ollen naisille kuuluivat samat mahdollisuudet kuin miehille. Tunnetuimpia liberaalifeministisiä ajattelijoita olivat Mary Wollstonecraft ja John Stuart Mill. Liberaalifeministisen käsityksen mukaan sukupuolet ovat perustavanlaatuisesti samankaltaisia ollessaan ihmisiä ja näin järjellisiä olentoja. Samaan aikaan sukupuolet on kuitenkin usein nähty taipumuksiltaan erilaisina niin, että naiset ja miehet sopeutuvat luonnostaan paremmin erityyppisiin tehtäviin. 1800-luvulla syntyi liberaalifeministinen naisasialiike, ensimmäisen aallon feministien liike, jonka tavoitteena oli tehdä naisista täysvaltaisia kansalaisia. Pyrkimyksiin kuuluivat muun muassa äänioikeuden saavuttaminen ja opiskelun turvaaminen jokaiselle naiselle. Aate pyrki muokkaamaan myös voimassa olevaa avioliittolakia, jonka mukaan avioitunut nainen oli velvollinen noudattamaan aviomiehensä tahtoa. Liikkeellä oli yhteyksiä rauhan- ja raittiusliikkeisiin, ja se otti aktiivisesti kantaa niin sanottuihin siveyskysymyksiin, kuten prostituutioon. Liike oli alkujaan keski- ja yläluokan liike, eikä se vastannut työväen tarpeisiin. Työläisnaiset järjestäytyivätkin työväenpuolueiden alaisuudessa. Myöhemmät feministit ovat arvostelleet liberaalifeminististä ajattelua epäteoreettisuudesta ja siitä, että se ei tuo esiin tai näe sukupuolten välisiä valtasuhteita. Myös sitä on arvosteltu, että (miehiset) normit ovat vallitseva ja oikea tapa elää elämäänsä, eli naisten tulisi ’vaillisina’ pyrkiä pääsemään samalle tasolle miesten kanssa. Tämän vastakohtana on korostaa samanarvoisuutta: olemme erilaisia, emme huonompia, vaan samanarvoisia. Kummankaan arvot eivät siis ole tämän mukaan se yksi, ainoa ja oikea tapa hahmottaa maailmaa. Luokka:Feministinen teoria Luokka:Liberalismin suuntaukset
Tuiran rautatieasema

Tuiran rautatieasema (virallisesti Oulu Tuira, ) on Oulun liikennepaikkaan kuuluva Suomen rataverkon liikennepaikka Tuiran kaupunginosassa Oulussa. Tuiran asema poistui Ratahallintokeskuksen liikennepaikkaluettelosta 5. kesäkuuta 2005, kun se liitettiin osaksi Oulun liikennepaikkaa. Tuiran liikennepaikan liikenteenohjaustoimintoja hoidetaan kaukokäytöllä Oulun liikenteenohjauskeskuksesta. ==Historiaa== pienoiskuva|Näyttelijä Leo Lastumäki (1927–2012) Tuiran rautatieasemalla vuonna 1945. Tuiran liikennepaikan merkitys kasvoi huomattavasti, kun Tuirasta haarautuva Oulun ja Tornion välinen rautatie avattiin liikenteelle 1903 ja Tuirasta tuli risteysasema. Risteysaseman merkitystä lisäsi vielä myöhempinä vuosina Oulun Laanilaan vuonna 1950 perustettu Typpi Oy, jonne rakennettiin sivuraide Tuirasta. Tällöin Oulusta lähtevä päivystysjuna jouduttiin ajamaan Tuiraan, josta se peräytettiin Typpi Oy:n sivuraiteelle. Myöhemmin liikennettä lisäsi vielä Ruskoon ja Ruskonselkään rakennetut sivuraiteet. Liikenne Tuirassa oli vilkasta vielä 1980-luvun puoliväliin saakka. Tällöin turvekuljetukset alkoivat hiipua, ja liikenne Toppilan suuntaan väheni entisestään. Samoihin aikoihin myös Typpi Oy:n, silloisen Kemiran Oulun tehtaan, sivuraiteen linjausta muutettiin siten, että sivuraide haarautui heti Oulujoen ylittävän Rautasillan jälkeen, eikä kääntymistarvetta Tuirassa enää ollut. Henkilöliikennettä Tuiran asemalla oli 27. toukokuuta 1990 saakka. ==Turvalaitteet== Kun Ylivieskan ja Oulun välinen rataosuus siirtyi kauko- ohjaukseen 1986, purettiin Tuiran 16-paikkainen kampiasetinlaite sekä siipiopastimet, ja ne korvattiin valo-opastimilla sekä Raahen radalta Relletin asemalta siirretyllä Siemens DrS -releasetinlaitteella. Tuiran miehitys lopetettiin, kun liikennepaikka otettiin kauko-ohjaukseen. ==Asemarakennus== Tuiran alkuperäinen asemarakennus rakennettiin samojen suunnitelmien mukaan kuin Kellon, Lautiosaaren ja Kaakamon pysäkkirakennukset. Bruno Granholmin suunnittelema vuonna 1904 valmistunut rakennus purettiin vuonna 1998 Tuiran keskustan ohittavan uuden Kiertotien, nykyisen Bertel Jungin tien alta. Rakennus siirrettiin hirsi hirreltä Toppilan kaupunginosassa sijaitsevan Terva-Toppilan kartanon maille, jonne se oli tarkoitus pystyttää uudelleen. Asema oli kuitenkin niin huonokuntoinen, että uudelleenpystyttäminen jäi vain haaveeksi. Asemarakennuksen hirret ovat kuitenkin säilyneet hyvin ja ne on siirretty Kempeleeseen. Granholmin suunnittelema hirsirakenteinen piharakennus myytiin ja siirrettiin Hietasaareen. ==Lähteet== ==Aiheesta muualla== *vaunut.org: kuva Tuiran asemarakennuksesta Luokka:Oulun rautatieliikennepaikat Rautatieasema Luokka:Oulun entiset rakennukset ja rakennelmat Luokka:Bruno Granholmin suunnittelemat rakennukset
Gerhard Müller

Gerhard Müller voi tarkoittaa seuraavia henkilöitä: * Gerhard Müller, saksalainen terroristi ja Punaisen armeijakunnan jäsen. * Gerhard "Gerd" Müller, saksalainen jalkapalloilija * Gerd Müller, saksalainen poliitikko * Gerd Müller, itävaltalainen biologi * Gerhard Müller, saksalainen jääkiekkoilija ja jääkiekkotuomari
Ernesti

Ernesti on suomalainen miehen etunimi. Ernesti on lähtöisin saksalaisesta Ernst-nimestä, joka tarkoittaa 'totista', 'ankaraa'. Nimi on esiintynyt suomenkielisessä nimipäiväkalenterissa vuosina 1908–1928 ja uudelleen vuodesta 1973. Vuoden 2024 loppuun mennessä Digi- ja väestötietoviraston tietojen mukaan 983 miestä on saanut nimekseen Ernesti. == Tunnettuja Ernestejä == *Ernesti Aarnio (1877–1938), kirkkoherra, lääninrovasti, kansanedustaja (kokoomus) *Ernesti Forsman (1843–1922), senaattori *Ernesti Hentunen (1885–1951), poliitikko *Ernesti Luoma (1856–1930), rovasti, kuurojen opettaja ja kuurojen koulun johtaja *Ernesti Palen (k. 1918), lappeenrantalainen punakaartilainen *Ernesti Rainesalo (1864–1929), senaattori * Ernesti Suolahti (1873–1948), lyseon lehtori, everstiluutnantti ja suojeluskuntapiirin päällikkö == Lähteet == * * https://www.nimipaivat.fi/ernesti.html ===Viitteet=== Luokka:Etunimet
Geonosis

Geonosis Etäisyys galaksin keskuksesta 43 000 valovuotta Alue Galaksin ulkokehä Sektori Arkaniksen sektori Aurinkokunta Geonosiksen aurinkokunta Vuoden pituus 256 vuorokautta Vuorokauden pituus 30 tuntia Aurinkoja 1 Kuita 15, myöhemmin vain 4 Väkiluku 100 miljardia Nähtävyyksiä Petranakin areena Pintavettä 5 % Liittoumat Geonosis on fiktiivinen planeetta Tähtien sodan maailmassa. Se on geonosialaisten kotiplaneetta ja yksi Itsenäisten aurinkokuntien konfederaation kannattajista. Planeetalla käytiin myös Geonosiksen taistelu kloonisotien aikaan. Geonosis on hyvin kuiva ja paahtava planeetta, paljon karumpi kuin aavikkoplaneetta Tatooine. Geonosialaiset ovat lyhyitä, hentoja ja siivellisiä olentoja, joiden kotiplaneetta on Geonosis. Geonosialaiset esiintyvät Kloonien hyökkäyksessä, ja heidän johtajansa Poggle Vähäisempi myös Sithin kostossa. Geonosis liittyi Itsenäisten aurinkokuntien konfederaatioon, ja siellä rakennettiin tuhansia taisteludroideja ja suunniteltiin taisteluasema Kuolemantähti. Geonosialaiset käyttivät aseinaan yliääniaseita ja -tykkejä. == Lähteet == Luokka:Tähtien sodan planeetat en:List of Star Wars planets (E–G)#Geonosis sv:Lista över platser i Star Wars#Geonosis
Hornavan

Hornavan on Ruotsin syvin järvi, joka sijaitsee pohjoisruotsalaisessa Arjeplogin kunnassa. Järven syvin kohta on 221 metriä. Järven pintaa säännöstellään vesivoiman tuotannon takia, ja järven pinta-ala vaihtelee siksi 220 ja 283 neliökilometrin välillä. Pinta-alaltaan Hornavan on Ruotsin kahdeksanneksi suurin järvi. Luokka:Norrbottenin läänin järvet Luokka:Arjeplogin kunta Luokka:Skelleftejoen vesistö
Vellamo (nimi)

Vellamo on suomalainen naisen etunimi. Vellamo kuuluu kansallisromanttisen kauden nimiin. Nimi on johdettu vettä kuvaavasta sanasta 'vellova'. Ensimmäisen kerran Vellamo-nimeä ehdotettiin nimeksi 1864. Suomen almanakassa se on ollut vuodesta 1908. Vuoden 2019 loppuun mennessä Digi- ja väestötietoviraston tietojen mukaan Vellamo-nimen on saanut 2 021 naista ja noin 60 miestä. Vuonna 2008 avattu Merikeskus Vellamo sai nimensä nimikilpailun jälkeen. == Tunnettuja Vellamoja == * Vellamo Kuivalainen (1926–2012), kirjailija ja runonlausuja == Kuvitteellisia Vellamoja == *Vellamo, Kalevalassa vedenjumala Ahdin puoliso. == Lähteet == * === Viitteet === Luokka:Etunimet
Tornion koiravaljakkoturma

Tornion koiravaljakkoturmana tunnettu onnettomuus tapahtui 26. joulukuuta 2005 hieman ennen klo 19.00 Tornion pohjoispuolella Korpikylässä. Onnettomuudessa saivat surmansa koiravaljakkosafarille osallistuneet kaksi nuorta italialaisturistia, joiden reki jäi pikajunan veturin alle. 18 hengen italialaisryhmä oli juuri ennen onnettomuutta aloittanut koiravaljakkosafarin. Safariin kuului useita koiravaljakoita, ja ne etenivät jonomuodostelmassa Tornio–Kolari-rautatien poikki tasoylikäytävän kohdalta. Ryhmässä viimeisenä olleessa koiravaljakossa oli nuori poika ja tyttö. Heidän perässään seurasi vielä moottorikelkalla safariopas, joka yritti varoittaa nuoria lähestyvästä pikajunasta. Nuorten reki kuitenkin jäi Kolarista Helsinkiin matkalla olleen pikajunan veturin alle, ja reessä olleet saivat välittömästi surmansa. Onnettomuuden uhrien omaisille järjestettiin kriisiapua. Turman poliisitutkinta kesti yli kaksi vuotta, ja sitä viivästyttivät muun muassa lausuntojen hankkiminen Italiasta sekä niiden kääntäminen suomeksi.Tornion valjakkoturma siirtyy syyteharkintaan, Kaleva 24.01.2008 Turman oikeuskäsittely alkoi Kemi-Tornion käräjäoikeudessa 23. maaliskuuta 2009. Käräjäoikeus tuomitsi safariyrittäjät 60 päivän ehdolliseen vankeuteen kuolemantuottamuksesta. Uhrien omaiset valittivat päätöksestä ja tapauksen käsittely Rovaniemen hovioikeudessa alkoi 14. huhtikuuta 2010. Hovioikeus ei kuitenkaan muuttanut käräjäoikeuden vahvistamia tuomioita. ==Lähteet== Koiravaljakkoturma Luokka:Vuoden 2005 junaonnettomuudet Luokka:2000-vuosikymmenen onnettomuudet Suomessa Luokka:Tasoristeysonnettomuudet Luokka:Junaonnettomuudet Suomessa